proxectonos/corpus_dominio_legal_administrativo_tmp huggingface dataset:
ORDE do 29 de decembro de 2004 pola que se fixa o prezo de venda ao público da publicación Conxunto mínimo básico de datos en hospitais de agudos do Servizo Galego de Saúde. Resultados bienio 2002/2003.
CONSELLERÍA DE SANIDADE — III. OUTRAS DISPOSICIÓNS — 28/01/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 29 de decembro de 2004.
José Manuel González Álvarez
Conselleiro de Sanidade
ANEXO
Conxunto mínimo básico de datos en hospitais de agudos do Servizo Galego de Saúde. Resultados bienio 2002/2003: 43 euros.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 17 de marzo de 2005 pola que se convoca un curso de especialización en ambiente.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 29/03/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso de especialización en ambiente, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Analizar diversas casuísticas operativas cun traballo crítico que permita melloras futuras.
-Dominar determinados aspectos de actuación policial, establecendo pautas de procedemento comúns.
Destinatarios.
O curso vai dirixido aos membros dos corpos de Policía local dos concellos de Galicia, e aos membros da unidade do CNP adscrita á Comunidade Autónoma de Galicia, que xa teñan feito neste centro o curso básico de ambiente.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de abril de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase todos os martes do 12 de abril ao 31 de maio das 9.00 ás 13.30 horas, cunha duración de 30 horas lectivas.
Contido.
I. Delitos e infraccións ambientais.
II. Residuos e verteduras.
III. Operativa policial.
Relación de admitidos.
A relación de admitidos farase pública o día 6 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública
de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada nel, e que superen as correspondentes probas de coñecementos.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 17 de marzo de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 9 de marzo de 2005 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 29/03/2005

Advertidos erros na citada orde, publicada no Diario Oficial de Galicia do xoves 10 de marzo de 2005, é necesario efectuar as seguintes correccións:
Na páxina 4.152, no artigo 13º punto 1 letra b) parágrafo primeiro, onde di: «De tratarse de persoa xurídica, escritura de constitución e inscrición no Rexistro Mercantil ou, se é o caso, no Rexistro de Cooperativas. Cando se trate de empresario individual ou comunidade de bens, alta no censo de obrigados tributarios do Ministerio de Economía e Facenda, alta no imposto de actividades económicas, ou ben alta no censo de obrigados tributarios do Ministerio de Economía e Facenda.», debe dicir: «Alta no imposto de actividades económicas, ou ben alta no censo de obrigados tributarios do Ministerio de Economía e Facenda.
De tratarse de persoa xurídica, escritura de constitución e inscrición no Rexistro Mercantil ou, se é o caso, no Rexistro de Cooperativas.».
Na páxina 4.153, no artigo 16º, no punto 1 apartado B, na letra b) cuarto guión, onde di: «De non achegarse con anterioridade, se o solicitante é persoa xurídica, escritura de constitución e inscrición no Rexistro Mercantil ou, se é o caso, no Rexistro de Cooperativas. Cando se trate de empresario individual ou comunidade de bens, alta no censo de obrigados tributarios do Ministerio de Economía e Facenda, alta no imposto de actividades económicas, ou ben alta no censo de obrigados tributarios do Ministerio de Economía e Facenda.», debe dicir: «De non achegarse con anterioridade, alta no imposto de actividades económicas, ou ben alta no censo de obrigados tributarios do Ministerio de Economía e Facenda, e se o solicitante é persoa xurídica, escritura de constitución e inscrición no Rexistro Mercantil ou, se é o caso, no Rexistro de Cooperativas.».
CORRECCIÓN de erros.-Orde do 8 de marzo de 2005 pola que se establecen as bases reguladoras do programa de fomento do emprego en cooperativas e sociedades laborais e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 29/03/2005

Advertido erro na citada orde, publicada no Diario Oficial de Galicia do xoves 10 de marzo de 2005, é necesario efectuar a seguinte corrección:
Na páxina 4.140 o anexo III debe substituirse polo que se insire a continuación.
CORRECCIÓN de erros.-Decreto 15/2005, do 3 de febreiro, polo que se establece a estrutura da Área Sanitaria de Ferrol.
CONSELLERÍA DE SANIDADE — I. DISPOSICIÓNS XERAIS — 21/03/2005

Advertidos erros no citado decreto, publicado no DOG nº 25, do 7 de febreiro de 2005, cómpre facer as oportunas correccións:
Na páxina 2.022, no artigo 8º f), onde di: «f) A xestión das prestacións complementarias», debe dicir: «f) A xestión da prestación farmacéutica e das prestacións complementarias».
Na páxina 2.026, no artigo 25º.2 f), onde di: «f) Os directores de Procesos...», debe dicir: «f) O xerente de Procesos e os directores de Procesos...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 453/2005, do 25 de agosto, polo que se nomea secretario xeral da Consellería de Medio Ambiente e Desenvolvemento Sostible a Jorge Antonio Santiso Blanco.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 30/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo secretario xeral da Consellería de Medio Ambiente e Desenvolvemento Sostible a Jorge Antonio Santiso Blanco.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 393/2005, do 25 de agosto, polo que se dispón que cese José Antonio Fernández Vázquez como secretario xeral da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese José Antonio Fernández Vázquez como secretario xeral da Consellería de Política Territo
rial, Obras Públicas e Vivenda, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
RESOLUCIÓN do 23 de novembro de 2005 pola que se convocan cursos en colaboración coa Consellería de Medio Ambiente e Desenvolvemento Sostible.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/11/2005

Dentro do programa de actividades da EGAP para 2005, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse en colaboración coa Consellería de Medio Ambiente e Desenvolvemento Sostible os cursos que figuran no anexo, que deberán desenvolverse segundo as seguintes bases:
Primeira.-Solicitudes.
As solicitudes de admisión para os cursos, segundo o modelo oficial que figura ao final da convocatoria, dirixiranse á Dirección Xeral de Conservación da Natureza, rúa San Lázaro, 83, 15703 Santiago de Compostela, e presentaranse no rexistro xeral da Consellería de Medio Ambiente e Desenvolvemento Sostible ou en calquera das súas delegacións provinciais sen prexuízo do disposto no artigo 38 da Lei 30/1992, do 26 de novembro, de réxime xurídico das administracións públicas e do procedemento
administrativo común. Admitiranse tamén inscricións por telefax: 981 95 71 06, sen prexuízo da necesidade de remisión da solicitude orixinal por correo ordinario.
Segunda.-Prazo.
O prazo de presentación de solicitudes rematará o día 5 de decembro de 2005.
Terceira.-Selección.
Os criterios de selección serán os sinalados con carácter xeral na resolución da Escola Galega de Administración Pública do 11 de febreiro de 2004 (DOG número 34, do 18 de febreiro).
Cuarta.-Certificado de asistencia.
Outorgaráselles o correspondente certificado de asistencia aos alumnos que participen con regularidade nos cursos.
É obrigatoria a asistencia e puntualidade a todas as sesións do curso. Toda ausencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa nos cursos coa perda de todos os dereitos.
Santiago de Compostela, 23 de novembro de 2005.
Antonio Izquierdo Escribano
Director da Escola Galega de Administración
Pública
ANEXO I
Curso: dereito sancionador en materia de caza
e pesca fluvial
1. Obxectivos:
Acadar coñecementos sobre dereito sancionador en materia de caza e pesca fluvial.
2. Destinatarios:
Persoal que realice funcións de vixilancia da caza e da pesca fluvial.
3. Desenvolvemento:
3.1. Duración: 4 horas.
3.2. Lugar de realización: Santiago de Compostela, sede da EGAP, rúa de Madrid, 2-4.
3.3. Datas: 19, 20, 21 e 22 de decembro de 2005.
3.4. Horario: 16.30 a 20.30 horas.
3.5. Prazas: 25 por edición.
4. Contido:
Principios de procedemento sancionador. Regras xerais de procedemento. Tramitación. Exercicios prácticos.
ORDE do 21 de novembro de 2005 pola que se nomea director da Axencia para a Calidade do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 28/11/2005

Por Resolución do 12 de marzo de 2001, da Dirección Xeral de Universidades (Diario Oficial de Galicia nº 68, do 5 de abril), publicouse o convenio de colaboración asinado o día 30 de xaneiro de 2001 entre a Xunta de Galicia, a través da Consellería de Educación e Ordenación Universitaria e a Secretaría Xeral de Investigación e Desenvolvemento e as universidades de Santiago de Compostela, A Coruña e Vigo para a creación do Consorcio Axencia para a Calidade do Sistema Universitario de Galicia, xunto cos seus estatutos, que figuran como anexo ao citado convenio.
O artigo 22 dos estatutos do Consorcio Axencia para a Calidade do Sistema Universitario de Galicia prevé que o director da Axencia para a Calidade do Sistema Universitario de Galicia é nomeado polo conselleiro de Educación e Ordenación Universitaria, oído o Consello de Dirección.
En consecuencia, oído o Consello de Dirección do Consorcio Axencia para a Calidade do Sistema Universitario de Galicia, na súa reunión do nove de novembro de dous mil cinco,
DISPOÑO:
Artigo único.
Nomear director da Axencia para a Calidade do Sistema Universitario de Galicia a Julio Ernesto Abalde Alonso en substitución de Eugenio Muñoz Camacho.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de novembro de 2005.
Laura Sánchez Piñón
Conselleira de Educación e Ordenación Universitaria
DECRETO 556/2005, do 24 de novembro, polo que se acorda o sometemento a arbitraxe dos conflitos que poidan derivar da participación da Consellería do Medio Rural no proxecto de cooperación Agrointec da Iniciativa Comunitaria Interreg-III-B-Suroeste.
CONSELLERÍA DO MEDIO RURAL — III. OUTRAS DISPOSICIÓNS — 30/11/2005

A Comisión Europea aprobou o Programa de Iniciativa Comunitaria Interreg III-B Suroeste Europeo na Decisión C(2001) 2769, do 20 de novembro, cofinanciada polo Feder.
O Comité de Programación da Iniciativa Comunitaria Interreg III-B Suroeste Europeo reunido en Santander o día 4 de decembro de 2002 aprobou
o proxecto titulado Promocion de empresas de innovación e tecnoloxía agroalimentaria e creación dunha rede de coñecemento tecnolóxico agroalimentario no suroeste de Europa (Agrointec), presentado polo Instituto de Emprego e Desenvolvemento Tecnolóxico de Cádiz, en calidade de coordinador do proxecto.
A Xunta de Galicia a través da Dirección Xeral de Produción, Industrias e Calidade Agroalimentaria da Consellería do Medio Rural forma parte do proxecto como socio, igual que a Asociación de Fruticultores de Extremadura, a Fundación Agropecuaria de Navarra, a Agencia de Desenvolvemento do Vale do Ave, S.A., o Conseil General de 1'Herault, o Instituto Tecnológico Agroalimentario de Extremadura-Intaex, a Oficina da Innovaçao, S.A.-BIC Minho e Agropolis.
Para a xestión do proxecto é necesario asinar un convenio de colaboración entre socios. No citado convenio existe unha cláusula de sometemento a arbitraxe das disputas que poidan existir como consecuencia do desenvolvemento das actividades do proxecto.
A Admistración autonómica de Galicia debe adaptarse neste caso ao disposto no artigo 22.1º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, que exixe a forma de decreto aprobado acordado pola Xunta de Galicia para someter a arbitraxe as contendas que xurdan sobre os dereitos da facenda da Comunidade Autónoma.
En consecuencia, por proposta do conselleiro do Medio Rural e logo de deliberación do Consello da Xunta de Galicia na súa reunión do día vinte e catro de novembro de dous mil cinco,
DISPOÑO:
Artigo único
1. Acórdase o sometemento a arbitraxe de cantas cuestións relativas aos dereitos da facenda da comunidade autónoma poidan xurdir en relación co proxecto de cooperación Agrointec en que participa a Consellería do Medio Rural.
2. A arbitraxe será realizada por unha comisión de arbitraxe creada para o efecto polos órganos de xestión do programa.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e catro de novembro de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
ORDE do 16 de xuño de 2005 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/06/2005

Por Orde do 28 de xaneiro de 2005 (DOG nº 33, do 17 de febreiro), a Consellería de Xustiza, Interior e Administración Local anunciou normas para a
cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Vista a proposta de resolución da Comisión Avaliadora, en aplicación do artigo 7 da Orde do 28 de xaneiro,
RESOLVO:
Primeiro.-Conceder con cargo á aplicación 13.04.231A.624.1 dos orzamentos xerais da Comunidade Autónoma de Galicia para o ano 2005, a cesión en propiedade de vehículos especialmente preparados para misións de protección civil, aos concellos da provincia da Coruña: Curtis, Ribeira e Val do Dubra; da provincia de Lugo: Cervo e Quiroga; da provincia de Ourense: Beariz, Ribadavia e Rairiz de Veiga; e da provincia de Pontevedra: Bueu, Cerdedo e O Grove.
Segundo.-Notificárlles o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 16 de xuño de 2005.
Jesús Carlos Palmou Lorenzo
Conselleiro de Xustiza, Interior
e Administración Local
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 29 de xuño de 2005 pola que se amplía o prazo de presentación de solicitudes das axudas convocadas pola Orde do 1 de decembro de 2004 (Diario Oficial de Galicia do 14 de decembro) pola que se regulan axudas extraordinarias a emigrantes galegos retornados e aos seus familiares para o exercicio 2005.
CONSELLERÍA DE EMIGRACIÓN — III. OUTRAS DISPOSICIÓNS — 30/06/2005

Pola Orde do 1 de decembro de 2004 (DOG do 14 de decembro) convocáronse axudas económicas a favor de emigrantes retornados e os seus familiares, co obxecto da protección de situacións de carencia que puidesen derivar do retorno.
No artigo 6.2º da devandita orde fíxase o prazo de presentación de solicitudes desde a entrada en vigor da orde ata o 30 de xuño de 2005.
Faise conveniente ampliar o prazo de presentación de solicitudes para que, deste xeito, a protección ao colectivo de emigrantes retornados e aos seus familitares abranga tamén os que retornen no terceiro trimestre do ano, dada a existencia de crédito axeitado e suficiente. En consecuencia, de conformidade co disposto no artigo 49 da Lei de réxime xurídico das administracións públicas e do procedemento administrativo común.
Artigo único.-Ampliar o prazo de presentación das solicitudes establecendo como data final de presentación destas o 30 de setembro de 2005.
Santiago de Compostela, 29 de xuño de 2005.
Aurelio D. Miras Portugal
Conselleiro de Emigración
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 183/2005, do 16 de xuño, polo que se declara a urxente ocupación, para os efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial Vilalonga-Fianteira (termo municipal de Sanxenxo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/06/2005

A Deputación Provincial de Pontevedra, en sesión que tivo lugar o día trinta de xuño de dous mil catro, aprobou o proxecto de estrada provincial Vilalonga-Fianteira e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a citada estrada, é un acceso que debido á profusión das construcións de vivendas, no seu primeiro tramo, se converteu
practicamente nunha rúa, polo que se está a provocar un gran conflito entre a intensidade do tráfico que accede ás vivendas e á zona industrial, e os peóns, que se ven obrigados a ocupar a calzada, co perigo que iso leva consigo para as súas vidas; coa actuación preténdese alargar o devandito tramo da vía, mellorando a seguridade vial e a fluidez do tráfico.
A competencia para a declaración da urxente ocupación correspóndelle ao Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día dezaseis de xuño de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial Vilalonga-Fianteira, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 394/2005, do 25 de agosto, polo que se dispón que cese Valeriano Martínez García como director xeral de Transportes da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese Valeriano Martínez García como director xeral de Transportes da Consellería de Política Territorial, Obras Públicas e Vivenda, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
DECRETO 182/2005, do 9 de xuño, polo que se declara a urxente ocupación, para os efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto número 64 POS 2004, Ribeira de Piquín-E.L. de Outariz a Val de Piñeira (concello de Ribeira de Piquín).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/06/2005

A Deputación Provincial de Lugo, en sesión celebrada o día catorce de maio de dous mil catro, aprobou o proxecto redactado para realizar a obra nº 64 POS-2004 Ribeira de Piquín-E.L. de Outariz a Val de Piñeira e, en sesión do vinte e oito de xuño de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación provincial, esta estrada preténdese construír para evitar o perigo inminente que representa o actual acceso, tanto para vehículos como para peóns, xurdindo este como consecuencia da existencia dun acceso dun largo medio de 2,50 m e cunha orografía moi difícil de salvar, feito que produce innumerables curvas de escaso radio e fortes subidas e baixadas, tendo lugar nese tramo, con frecuencia, atropelos e colisións entre vehículos.
A competencia para a declaración da urxente ocupación correspóndelle ao Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día nove de xuño de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto nº 64 POS 2004, Ribeira de Piquín-E.L. de Outariz a Val de Piñeira, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, nove de xuño de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CORRECCIÓN de erros.-Orde do 28 de setembro de 2005 pola que se lle autoriza o cambio de domicilio por traslado de instalacións e a ampliación de dúas unidades de educación especial ao centro privado de educación especial Amencer de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2005

Advertido erro na devandita orde, publicada no DOG nº 208 do venres, 28 de outubro de 2005, cómpre facer a seguinte corrección:
Na páxina 17.421, no anexo, onde di: «Código do centro: 36019682», debe dicir: «Código do centro: 36019815».
DECRETO 395/2005, do 25 de agosto, polo que se dispón que cese Antonio José Boné Pina como delegado provincial de Lugo da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transporte e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese Antonio José Boné Pina como delegado provincial de Lugo da Consellería de Política Terri
toiral, Obras Públicas e Vivenda, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
DECRETO 181/2005, do 16 de xuño, polo que se declara de utilidade pública e urxente execución a concentración parcelaria da zona de Montes de Aro-Campelo-Gonte (Negreira-A Coruña).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 30/06/2005

A dispersión parcelaria que presentan os terreos de monte das parroquias de Aro, Campelo e Gonte, posta de manifesto polo Concello de Negreira e apoiada polos propietarios da zona, mediante solicitude dirixida ao conselleiro de Política Agroalimentaria e Desenvolvemento Rural, motivou un estudo de viabilidade e de valoración das posibilidades que ofrece a zona para incrementar o rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, a proposta do conselleiro de Política Agroalimentaria e Desenvolvemento Rural, formulada conforme o establecido na Lei galega 10/1985, do 14 de agosto, de concentración parcelaria para Galicia, modificada pola Lei 12/2001, do 10 de setembro, logo de deliberación do Consello da Xunta de Galicia na súa reunión do día dezaseis de xuño de dous mil cinco,
DISPOÑO:
Artigo 1º
Declarar de utilidade pública e urxente execución a concentración parcelaria da zona dos Montes de Aro-Campelo-Gonte (Negreira-A Coruña).
Artigo 2º
O perímetro da zona será, en principio, o correspondente aos terreos de monte das parroquias de Aro, Campelo e Gonte. O referido perímetro quedará en definitiva modificado polas rectificacións, inclusións e exclusións que se acorden ao amparo dos artigos 23 e seguintes da Lei 10/1985, do 14 de agosto, de concentración parcelaria para Galicia, modificada pola Lei 10/2001, do 10 de setembro.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou modernizar as explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse no prazo non superior aos 6 meses a partir da publicación deste decreto.
Disposicións derradeiras
Primeira.-Facúltase a Consellería de Política Agroalimentaria e Desenvolvemento Rural para ditar as disposicións complementarias que requira a execución deste decreto.
Segunda.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
José Antonio Santiso Miramontes
Conselleiro de Política Agroalimentaria
e Desenvolvemento Rural
CORRECCIÓN de erros.-Orde do 27 de maio de 2005 pola que se regula a descarga, transporte e primeira venda dos produtos pesqueiros e acuícolas dos que non sexa obrigada a súa primeira venda en lonxa e se establece o procedemento para a autorización.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/06/2005

Advertidos erros na devandita orde, publicada no DOG nº 105, do xoves, 20 de xuño, cómpre facer as oportunas correccións:
-Na páxina 9.546, artigo 7º.-Transmisión de datos, onde di: «O propietario da embarcación ...», debe dicir: «O propietario da mercadoría....».
-Na versión galega, no artigo 8 alínea d) e no artigo 9 b) onde di: «...indicativo internacional de raio...», debe dicir: «...indicativo internacional de radio...».
-Na páxina 9.547, na disposición adicional primeira onde di: «...Lei 8/2004, do 15 de maio, de infraccións en materia de protección dos recursos marítimo-pesqueiros», debe dicir: «...Lei 8/2004, do 30 de xullo, de protección, control, infraccións e sancións en materia marítimo-pesqueiras de Galicia».
O modelo do anexo I substitúese polo que aparece publicado nesta corrección de erros, que non supón unha modificación do contido.
ORDE do 23 de xuño de 2005 pola que se amplía o importe global máximo para a concesión de axudas a investimentos no ámbito da acuicultura para o exercicio 2005, publicado por Orde do 14 de decembro de 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/06/2005

A Orde do 14 de decembro de 2004 pola que se establece o prazo para a presentación de solicitudes de axudas a investimentos no ámbito da acuicultura para o exercicio 2005 e se particulariza o seu importe global máximo, tramitada como expediente anticipado de gasto (DOG nº 246, do 21 de decembro, corrección de erros no DOG nº 6, do 11 de xaneiro de 2005), dispón no seu artigo 2 que as axudas a que se refire se outorgarán con cargo á aplicación orzamentaria 12.02.721B.771.1 do proxecto de Lei de orzamentos da Comunidade Autónoma de Galicia para 2005 ata un importe máximo de 17.973.579,30 euros na anualidade 2005 e 11.122.462,10 euros na anualidade 2006. Dispón así mesmo que estes importes poderán ser ampliados en función das dispoñibilidades orzamentarias sen que iso dea lugar á apertura de novo prazo de presentación de solicitudes, salvo indicación expresa en contrario na orde que se publique para o efecto.
Con motivo da incorporación de créditos remanentes de anualidades anteriores, así como das novas dispoñibilidades derivadas da reprogramación do IFOP aprobada no 2004, incrementouse o crédito que é posible destinar á citada finalidade, o que permitirá achegar as axudas a un maior número de beneficiarios.
Por outra banda, procede tamén publicar o importe máximo destinado á concesión de axudas a investimentos na acuicultura nos parques de tecnoloxía alimentaria, para os que se consignou dotación específica na Lei de orzamentos da Comunidade Autónoma para 2005.
Por todo o exposto e, no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima das axudas que se concedan no exercicio 2005 ao abeiro da Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura (DOG nº 150, do 3 de agosto), modificada polas ordes do 1 de decembro de 2000 (DOG nº 49, do 9 de marzo de 2001) e do 26 de novembro de 2002 (DOG nº 231, do 29 de novembro), que queda fixada na cantidade de 34.543.128,90 euros para a anualidade 2005 e 29.510.862,92 euros para 2006, con cargo ás aplicacións orzamentarias seguintes:
-Ano 2005: aplicación 12.02.721B.771.1: 27.876.462,22 euros, e aplicación 12.02.721V.771.1: 6.666.666,68 euros.
-Ano 2006: aplicación 12.02.721B.771.1: 24.510.862,92 euros, e aplicación 12.02.721V.771.1: 5.000.000 de euros.
Segundo.-Esta modificación non supón apertura de novo prazo de presentación de solicitudes.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2005.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 17 de novembro de 2005 pola que se conceden as axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño, e programas de garantía social cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/2005

De conformidade co establecido no punto décimo primeiro da Orde do 23 de abril de 2005 (DOG do 4 de maio), pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño, e programas de garantía social cofinanciadas polo Fondo Social Europeo, e unha vez cumpridos os trámites previstos no seu punto sétimo, debe publicarse anuncio da exposición das listaxes definitivas dos beneficiarios das axudas.
Vista a proposta da comisión de selección prevista no punto noveno da citada orde,
RESOLVO:
Primeiro.-Facer públicas as listas definitivas das axudas concedidas correspondentes ao curso 2004-2005, que están expostas no taboleiro de anuncios da Consellería de Educación e Ordenación Universitaria, na Consellería de Presidencia (Oficina de Atención ao Cidadán), e nas delegacións provinciais da Consellería de Educación e Ordenación Universitaria.
Segundo.-Tendo en conta que a contía total da suma das solicitudes superou o crédito dispoñible, a Dirección Xeral de Formación Profesional e Ensinanzas Especiais, segundo o establecido no punto quinto da citada orde, tivo que axustar os importes correspondentes.
Terceiro.-Contra esta resolución, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 17 de novembro de 2005.
Laura Sánchez Piñón
Conselleira de Educación e Ordenación
Universitaria
ORDE do 22 de novembro de 2005 pola que se nomean os vogais representantes da Comunidade Autónoma de Galicia, nos consellos de administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra, e Vigo e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 25/11/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño
de 2002 faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, ao abeiro do disposto no devandito artigo 40 da Lei 27/1992, e, en canto órgano competente,
DISPOÑO:
O nomeamento dos seguintes vogais dos consellos de administración das autoridades portuarias e en representación da Comunidade Autónoma de Galicia.
* Autoridade portuaria de San Cibrao, Ferrol e a súa ría.
-En representación da Xunta de Galicia:
Miguel Ángel López Sieiro.
José Manuel López Rodríguez.
Jaime Cancio Rodríguez.
* Autoridade portuaria da Coruña:
-En representación da Xunta de Galicia:
Francisco Nicolás Fernández Cortés.
Manuel Cabirta Garrido.
Jesús Etchevers Durán.
* Autoridade portuaria de Vilagarcía de Arousa e a súa ría.
-En representación da Xunta de Galicia:
Manuel Maneiro Castro.
Ramón Dios Suárez.
Francisco Nicolás Fernández Cortés.
* Autoridade portuaria de Marín e ría de Pontevedra.
-En representación da Xunta de Galicia:
César José Iglesias Docampo.
Manuel Cabirta Garrido.
Raimundo Calviño Garrido.
Francisco Andrés Veiga Soto.
* Autoridade portuaria de Vigo e a súa ría.
-En representación da Xunta de Galicia:
Alfonso Paz Andrade.
Manuel Vidal López.
Miguel Ángel López Sieiro.
Aurelio Romero Serrano.
Santiago de Compostela, 22 de novembro de 2005.
María del Carmen Gallego Calvar
Conselleira de Pesca y Asuntos Marítimos
ORDE do 22 de novembro de 2005 pola que se nomean os vogais representantes nos consellos de administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra, e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 25/11/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da Consellería de Política Territorial, Obras Públicas e Transportes para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as propostas de nomeamento realizadas ao abeiro do disposto no devandito artigo 40 da Lei 27/1992 e, en canto órgano competente,
DISPOÑO:
O nomeamento dos seguintes vogais dos consellos de administración das autoridades portuarias:
* Autoridade Portuaria de San Cibrao, Ferrol e a súa ría.
-En representación da Xunta de Galicia:
Francisco Carballal Lugrís.
José Luis Barcia Picos.
Vicente Irisarri Castro.
José Carlos Baños Márquez.
Ramón Saúl Lueje Espina.
José Carlos Álvarez Villmarín.
* Autoridade Portuaria da Coruña.
1. En representación da Administración xeral do Estado:
Francisco Veloso Cermeño.
2. En representación da Xunta de Galicia:
Ramón Saúl Lueje Espina.
José Luis Méndez López.
Luis Vázquez Rodríguez.
Vicente Irisarri Castro.
Gumersindo Guinarte Cabada.
Jesús Salvador Fernández Moreda.
* Autoridade Portuaria de Vilagarcía de Arousa e a súa ría.
-En representación da Xunta de Galicia:
Vicente Irisarri Castro.
José Carlos Álvarez Villamarín.
Luis Rodríguez de Robles Gozalo.
Faustino Laya Reboredo.
Daniel Pino Vicente.
José Manuel González Martínez.
* Autoridade Portuaria de Marín e ría de Pontevedra.
-En representación da Xunta de Galicia:
Vicente Irisarri Castro.
Carlos Iglesias Malvido.
Camilo Garrido Torres.
José Benito Gama Calvo.
Pablo Riera Táboas.
* Autoridade Portuaria de Vigo e a súa ría.
-En representación da Xunta de Galicia:
Javier Riera Nieves.
Ángel Rivas González.
Julio Fernández Gayoso.
Vicente Irisarri Castro.
Luis Espada Recarey.
Santiago de Compostela, 22 de novembro de 2005.
María José Caride Estévez
Conselleira de Política Territorial, Obras
Públicas e Transportes
ORDE do 22 de novembro de 2005 pola que se dispón o cesamento de vogais representantes nos consellos de administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra, e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 25/11/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o titular da Consellería de Política Territorial, Obras Públicas e Transportes para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as propostas de nomeamento realizadas ao abeiro do disposto no devandito artigo 40 da Lei 27/1992 e, en canto órgano competente,
DISPOÑO:
O cesamento dos seguintes vogais dos consellos de administración das autoridades portuarias:
* Autoridade Portuaria de San Cibrao, Ferrol e a súa ría.
-En representación da Xunta de Galicia:
Jesús Almuiña Loeda.
Jesús López González.
José Ángel Anidos Nogueira.
Jesús Espada Martínez.
José Carlos Rivas Castro.
Leopoldo Rubido Ramonde.
* Autoridade Portuaria da Coruña.
1. En representación da Administración xeral do Estado:
Francisco Carballal Lugrís.
2. En representación da Xunta de Galicia:
Jesús Almuiña Loeda.
Marcelo Castro Rial-Schuler.
Antonio Gómez Vázquez.
José Luis Meilán Gil.
José Venegas Alonso.
Carlos Negreira Souto.
* Autoridade Portuaria de Vilagarcía de Arousa e a súa ría.
-En representación da Xunta de Galicia:
Carmen Bianchi Valcarce.
Mónica Pita Rasilla.
Ana Isabel Calzadilla Bouzón.
Manuel Bautís Cheda.
Tomás A. Fole Díaz.
Pedro Piñeiro Lago.
* Autoridade Portuaria de Marín e ría de Pontevedra.
-En representación da Xunta de Galicia:
Ignacio García Santiago.
Gonzalo Arís Leiro.
Francisco A. Pichel Márquez.
Perfecto Rodríguez Muiños.
José Manuel González Álvarez.
* Autoridade Portuaria de Vigo e a súa ría.
-En representación da Xunta de Galicia:
Ángel López Corona.
Juan Rivas Franco.
José Ramón Lete Lasa.
Ramón Fernández Tapias.
Carlos Negreira Souto.
Santiago de Compostela, 22 de novembro de 2005.
María José Caride Estévez
Conselleira de Política Territorial, Obras
Públicas e Transportes